จับตา BANPU เด้งแรง! รับเข้า MSCI รอบใหม่ เม็ดเงินไหลเข้ากว่า 5 พันล้าน
จับตา BANPU เด้งแรง! รับเข้า MSCI รอบใหม่ ลุ้นเม็ดเงินไหลเข้ากว่า 5 พันล้าน พ่วง 5 หุ้น MSCI Small Cap ได้แก่ AURA- BTG-ONEE-SNNP-THCOM มีผลหลังปิดตลาด 28 ก.พ.66
จับตา BANPU เด้งแรง! รับเข้า MSCI รอบใหม่ เม็ดเงินไหลเข้ากว่า 5 พันล้าน พ่วง 5 หุ้น MSCI Small Cap ได้แก่ AURA- BTG-ONEE-SNNP-THCOM มีผลหลังปิดตลาด 28 ก.พ.66
10 ก.พ. 2566

ผู้สื่อข่าวรายงานว่า วันนี้(10 ก.พ.66) MSCI ประกาศหุ้นเข้าและออกคำนวณดัชนีรอบใหม่ โดยมีผลหลังราคาปิดตลาดวันที่ 28 ก.พ.66 สำหรับหุ้นไทยที่เข้าคำนวณ MSCI Global Standard Index มีจำนวน 1 บริษัทได้แก่ บริษัท บ้านปู จำกัด (มหาชน) หรือ BANPU ไม่มีหุ้นที่ถูกคัดออก
ส่วนหุ้นที่เข้าคำนวณ MSCI Small Cap มีจำนวน 5 บริษัท ได้แก่ บริษัท ออโรร่า ดีไซน์ จำกัด (มหาชน) หรือ AURA, 2. บริษัท เบทาโกร จำกัด (มหาชน) หรือ BTG, 3. บริษัท เดอะ วัน เอ็นเตอร์ไพรส์ จำกัด (มหาชน) หรือ ONEE, 4. บริษัท ศรีนานาพร มาร์เก็ตติ้ง จำกัด (มหาชน) หรือ SNNP, 5. บริษัท ไทยคม จำกัด (มหาชน) หรือ THCOM
ขณะที่หุ้นไทยหุ้นออกจากคำนวณ MSCI Small Cap มีจำนวน 5 บริษัท ได้แก่ 1.บริษัท บ้านปู จำกัด (มหาชน) หรือ BANPU โดยย้ายไป Global Standard, 2. บริษัท คอมเซเว่น จำกัด (มหาชน) หรือ COM7, 3. บริษัท เงินติดล้อ จำกัด (มหาชน) หรือ TIDLOR, 5. บริษัท ทิสโก้ไฟแนนเชียลกรุ๊ป จำกัด (มหาชน)  หรือ TISCO
บริษัท หลักทรัพย์ โนมูระ พัฒนสิน จำกัด (มหาชน ) ระบุในบทวิเคราะห์วันนี้ว่า  MSCI Rebalance: MSCI ประกาศรายชื่อหุ้นชุดใหม่แล้ววานนี้ และจะมีการปรับน้ำหนัก 28 ก.พ.66 พบว่า ข้อมูลของ Nomura พบว่า MSCI เพิ่มน้ำหนักหุ้นไทย 3.66bps สู่ 2.17% ของ EM คิดเป็นเม็ดเงินราว 135 ล้านเหรียญฯ หรือประมาณ 4,540.39 ล้านบาท
โดย MSCI Global Standard Index มีหุ้นไทยเข้าใหม่ 1 บริษัท คือ BANPU (155 ล้านเหรียญฯ หรือ ประมาณ 5,213.04 ล้านบาท ) และ ไม่มีหุ้นออก เพิ่มน้ำหนัก TOP ราว 1 ล้านเหรียญฯต่อหุ้น
ส่วน MSCI Global Small Cap Index หุ้นเข้า AURA, BTG, ONEE, SNNP, THCOM หุ้นออก BANPU, COM7, TIDLOR, TISCO